Diari Oficial de la Generalitat Valenciana


Sumari del DOGV 9717, del 03-11-2023 (2023/10730)

RESOLUCIÓ de 23 d'octubre de 2023, de la Vicepresidència Primera i Conselleria de Cultura i Esport, per la qual s'inscriu en la secció 3a de l'Inventari general del patrimoni cultural valencià l'obra pictòrica Autoretrat del pintor Josep Segrelles Albert com a bé moble de rellevància patrimonial.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9717

Data del DOGV
:   03-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10444


Data del document
:   23-10-2023

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Descriptors 

:   * Vicepresidència Primera i Conselleria de Cultura i Esport

RESOLUCIÓ de 23 d'octubre de 2023, de la Vicepresidència Primera i Conselleria de Cultura i Esport, per la qual s'inscriu en la secció 3a de l'Inventari general del patrimoni cultural valencià l'obra pictòrica Autoretrat del pintor Josep Segrelles Albert com a bé moble de rellevància patrimonial. [2023/10423]  
Antecedents de fet  
Vist que la inspectora de Béns Mobles i Museus de la Direcció Territorial d'Educació, Cultura i Esport el 8 de setembre de 2022 realitza una visita d'ofici a l'Institut d'Educació Secundària Josep Segrelles d'Albaida, després de la notificació, per part de la Inspecció Educativa, de la possible presència d'una obra del pintor Josep Segrelles Albert al despatx de direcció de l'Institut.  
Vist que la visita es realitza amb el director del centre i es comprova que l'obra es troba al despatx de direcció, que és una pintura de dimensions reduïdes en què apareix el pintor autoretratat, realitzada amb la tècnica de l'oli sobre tela, emmarcada amb un vidre superposat sobre l'anvers de l'obra i una tauleta de fusta premsada pel revers, i amb la signatura del pintor i la data d'execució (1914) en la vora inferior esquerra.  
Vist que l'obra no es troba inclosa en l'Inventari general del patrimoni cultural valencià, d'ara en avant IGPCV, i que reuneix tots els requisits establits en l'article 51.  
Vist l'informe favorable del Servei de Cultura i Esport de la Direcció Territorial d'Educació, Cultura i Esport de València, que proposa incloure-la en la secció 3a de l'IGPCV.  
  
Fonaments de dret  
Primer. L'article 1.2 de la Llei 4/1998, d'11 de juny, del patrimoni cultural valencià, d'ara en avant LPCV, estableix que el patrimoni cultural valencià està constituït pels béns mobles i immobles de valor històric, artístic, arquitectònic, arqueològic, paleontològic, etnològic, documental, bibliogràfic, científic, tècnic o de qualsevol altra naturalesa cultural existents al territori de la Comunitat Valenciana o que, trobant-s'hi fora, siguen especialment representatius de la història i la cultura valenciana.  
Segon. Es crea l'IGPCV, adscrit a la conselleria competent en matèria de cultura, com a instrument unitari de protecció dels béns mobles, immobles i immaterials del patrimoni cultural amb uns valors que hagen de ser especialment preservats i coneguts, de conformitat amb l'article 15.1 de l'LPCV.  
Tercer. L'obra no es troba inclosa en l'IGPCV i posseeix els valors historicoartístics esmentats en l'article 1 de l'LPCV en grau rellevant, encara que sense la singularitat pròpia dels béns declarats d'interés cultural que, en virtut del que s'estableix en l'article 51 de l'LPCV, seran inclosos en l'IGPCV amb la qualificació de béns mobles de rellevància patrimonial, a l'efecte de la seua adequada protecció, conservació, estudi i coneixement públic, i la inclusió dels quals es farà a títol individual.  
  
Quart. Per a la inclusió del bé moble en l'IGPCV és aplicable la resolució de la conselleria competent en matèria de cultura establida en l'article 52 de l'LPCV, que donarà lloc a la seua inscripció en la secció 3a de l'Inventari.  
Cinqué. L'informe de la inspectora de la Direcció Territorial Cultural i Esport de València és favorable a la seua inclusió en la secció 3a de l'IGPCV com a bé moble de rellevància patrimonial, d'acord amb els articles 51 i 52 de l'LPCV.  
Sisé. Aquesta direcció general és competent per a proposar el present expedient en virtut del que disposa l'LPCV, el Decret 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i la resta de normes d'aplicació general.  
En virtut de tot el que s'ha exposat, vist l'informe favorable del Servei de Cultura i Esport de la Direcció Territorial d'Educació, Cultura i Esport de València, i a proposta de la directora general de Patrimoni Cultural, resolc:  
Primer  
Inscriure en la secció 3a de l'IGPCV la pintura a l'oli de l'Autoretrat del pintor Josep Segrelles Albert, amb el número d'IGPCV 05.131-7178-380413, com a bé moble de rellevància patrimonial, als efectes establits en l'LPCV.  
  
Segon  
Serà aplicable a la pintura, d'acord amb l'article 53 l'LPCV, el que es disposa en l'article 41 de l'LPCV sobre ús i conservació dels béns mobles d'interés cultural, a més de les normes generals de protecció del patrimoni cultural, del règim general de protecció dels béns inventariats i les mesures de foment del patrimoni cultural establides en els articles del 9 al 14, del 18 al 25 i del 87 al 96 de l'LPCV pel que fa als béns mobles.  
  
Tercer  
Segons el que disposa l'article 54, l'exclusió de béns mobles de l'Inventari general es farà pel mateix procediment previst per a incloure'ls i produirà la cancel·lació de la inscripció.  
  
Quart  
Publicar la present resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del vicepresident primer i conseller de Cultura i Esport en el termini d'un mes comptador des de l'endemà de publicar-se.  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà de publicar-se.  
En el cas que el recurrent siga una administració pública, s'actuarà d'acord amb l'article 44 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 23 d'octubre de 2023.- El vicepresident primer i conseller de Cultura i Esport: Vicente José Barrera Simó.